Document ID: 32009D0243

SKLEP KOMISIJE
z dne 3. marca 2009
o stališču Skupnosti v zvezi s Sklepom št. 1/2008 Skupnega odbora ECAA, ustanovljenega z večstranskim sporazumom med Evropsko skupnostjo in njenimi državami članicami, Albanijo, Bosno in Hercegovino, Bolgarijo, Hrvaško, Romunijo, Srbijo in misijo začasne uprave Združenih narodov na Kosovu o vzpostavitvi skupnega evropskega zračnega prostora in o spremembi Priloge I k Sporazumu
(2009/243/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa 2006/682/ES Sveta in predstavnikov držav članic Evropske unije, ki so se sestali v okviru Sveta z dne 9. junija 2006 o podpisu in začasni uporabi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu (1) o vzpostavitvi skupnega evropskega zračnega prostora (ECAA) (2),
ob upoštevanju večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora (3) („Sporazum“) ter zlasti člena 3 Sporazuma,
ob upoštevanju naslednjega:
(1)
Sporazum je bil podpisan 9. junija 2006;
(2)
s členom 18 Sporazuma je ustanovljen Skupni odbor, ki je odgovoren za upravljanje in pravilno izvajanje Sporazuma;
(3)
po podpisu Sporazuma je bila sprejeta nova zakonodaja Skupnosti, ki je pomembna za izvajanje Sporazuma;
(4)
člen 17(3)(a) Sporazuma zahteva, da Skupni odbor sprejme sklepe, ki spreminjajo Prilogo I k Sporazumu;
(5)
člen 2(2) Sklepa Sveta v zvezi s Sporazumom določa, da Komisija sprejme stališče Skupnosti o sprejetju sklepov Skupnega odbora, ki le razširjajo akte zakonodaje Skupnosti partnerjem ECAA.
SKLENILA:
Edini člen
Stališče Evropske skupnosti v Skupnem odboru ECAA, ustanovljenem s členom 18 večstranskega sporazuma med Evropsko skupnostjo in njenimi državami članicami, Albanijo, Bosno in Hercegovino, Bolgarijo, Hrvaško, Nekdanjo jugoslovansko republiko Makedonijo, Islandijo, Črno goro, Norveško, Romunijo, Srbijo in misijo začasne uprave Združenih narodov na Kosovu o vzpostavitvi skupnega evropskega zračnega prostora o spremembi Priloge I k Sporazumu, temelji na Prilogi k temu sklepu.
V Bruslju, 3. marca 2009

Labels: 8
11
5